Ole Røsholm

Ole Røsholm (født 7. april 1839 på Røsholm i Hole, død 13. oktober 1925) var en norsk politiker. Han var ordfører i Norderhov i 1894-1901, og var stortingsrepresentant for Buskeruds amt i 1907-09, da han representerte Samlingspartiet.

Røsholm var handelsbetjent i Kristiania fra 1855, og startet egen forretning på Hønefoss i 1860. Fra 1872 eide og drev han gården Hof i Norderhov, der han overtok kruttverket og anla tresliperi i 1882 og papirfabrikk i 1891, se Hofs Brug. På Stortinget var han medlem i Lagtinget og Justiskomiteen. I tillegg til årene som ordfører var han også varaordfører fra 1886.

Referanser

Kilder 
 Ola Brænden (red.): Norderhov kommune - Det kommunale sjølstyre 1837-1937-1945. Norderhov kommune 1946 (s. 67-69, digitalisert av Nasjonalbiblioteket)
 Tallak Lindstøl: Stortinget og statsraadet 1814-1914. 1ste bind, 2den del. Steen'ske Bogtrykkeri, Kristiania 1914 (s. 742-743, digitalisert av Nasjonalbiblioteket)
 Biografi hos Norsk samfunnsvitenskapelig datatjeneste (besøkt 14. oktober 2012)

Eksterne lenker 
 

Ordførere i Norderhov
Stortingsrepresentanter 1907–1909
Stortingsrepresentanter fra Samlingspartiet
Stortingsrepresentanter for Buskerud
Personer fra Hole kommune